BKFR ble grunnlagt som Bildende Kunstneres Forening Stavanger 30. januar 1932 med August Jacobsen som første formann. Under krigen var det ingen foreningsvirksomhet, men arbeidet ble tatt opp igjen og foreningen ble dannet på nytt 28. januar 1947, denne gangen med Emil Abrahamsen som formann. Med tiden fikk foreningen medlemmer fra andre områder i distriktet, og navnet endret seg fra Bildende Kunstneres Forening Stavanger til Bildende Kunstneres Forening Rogaland.